paragraph_text: Do slave je došao kao član hip hop sastava G-Unit, objavljivanjem debitantskog albuma The Documentary, koji mu je donio dvije Grammy nominacije i pet milijuna prodanih primjeraka na cijelom svijetu. Game je 2005. godine osnovao svoju diskografsku kuću pod nazivom The Black Wall Street Records. Nakon toga su uslijedila još dva uspješna albuma, Doctor's Advocate iz 2006. i LAX iz 2008. godine. Game je 2009. godine započeo raditi na svom četvrtom studijskom albumu The R.E.D. Album.